Vo am Tudun head ma ´s easchte Moi wos 795. Weu se do a Tudun dene Frankn untawoaffa hod. Dea hod se vuam Koarl em Großn mid seine Leid taufn lossn. De Untaschtizung vo de Frankn muaß eahm aufängli bei de Awarn an Mochtzuwox brocht haum. Owa schau 796 is a vom Glaubn wieda ogfoin. Und ascht 803 haum na de Frankn  wieda zruckgschtuzt. Dea Tudun hod se daun 803 in Regnsbuag nuamoi untawoafa. Wauns in dera Zeid an Khagan gebm hod, daun netta weida im Ostn vo Pannonien.